Serra Newiye

Şewa Serra Newiye 31ê Kanun de yena firaz kerdene. Gorey serrenamey Miladi na şewe serre qediyena u 1ê Çeley de Serra Newiye dest kena cı.

Na şewe de merdımê keyey (ailey) yew ca de yenê têlewe u werdanê weşan pewcenê; heta şewelete wenê, şımenê u reqesiyenê. Tayê şewenême de veciyenê teber u seba firaz-kerdena serra newiye fişeganê heway erzenê. Merdumê gênci şonê kluban de heta şewdır şımenê, reqesiyenê u xeceliyenê.

Taê cayanê gırdan de eştışê fişeganê hewayê zaf rındeki benê. Nê merasımi her serre Sidney, Melburn, Tokyo, Londra, Edinburg, İstanbul, Berlin, Moskowa , Paris, Atêna, Los Angeles, Orleano Newe, Manila, Madrid, New York, Las Vegas, Taipei, Hong Kong, Seoul, Chicago, San Rafael, Toronto, Rio de Janeiro, Valparaiso, Çırrê Niagara u Montreal de benê.

Roca serra newiye de xeylê dıwelan de kes nêgureyeno u a roce tetil beno.

Kategoriye:Roşani
Kategoriye:Kanun